
ПРЕДСЕДАТЕЛЯ  НА

ОБЩИНСКИ  СЪВЕТ
ГР. БУРГАС
ДОКЛАДНА  ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС

ОТНОСНО: Одобряване на Подробен устройствен план – Парцеларен план /ПУП – ПП/ за трасе на дъждовен колектор, преминаващо през ПИ с идентификатор 07079.820.883 по КК на кв. Сарафово, гр. Бургас.
УВАЖАЕМИ ОБЩИНСКИ СЪВЕТНИЦИ,
Във връзка с реализиране на проект: „Интегриран проект за рехабилитация и разширение на ВиК мрежите в кв. Сарафово, гр. Бургас“, за отвеждане на дъждовните води с Решение 56-17/30.04.2019г. на Общински съвет Бургас на основание чл.124а, ал.1 от ЗУТ и чл.10, ал.4, т.8 от ЗУЧК е одобрено задание за проектиране и е разрешено изработване на проект за ПУП-ПП за трасе на дъждовен колектор в кв. Сарафово, гр. Бургас, преминаващо през ПИ с идентификатор 07079.820.883 по КК на гр.Бургас.

Изготвеният проект за ПУП - ПП предвижда да се изгради съоръжение - дъждовен колектор кв. Сарафово, гр. Бургас, от ДРШ 86, в ПИ с идентификатор 07079.820.1251, преминаващ през ПИ с идентификатор 07079.820.883 до ДРШ130 в ПИ с идентификатор 07079.820.1251, след което зауства в Черно море, с посочен сервитут от по 2м. от оста на колектора и конкретизирана точка на заустване.

ПИ с идентификатор 07079.820.1251 е урбанизирана територия, в границите на населеното място – кв. Сарафово, представляващ УПИ ХХVІІІ – 1145, в кв. 63, с функционално отреждане „за крайбрежен парк, обществено обслужване и спорт“ - публична общинска собственост.

ПИ с идентификатор 07079.820.883 - изключителна държавна собственост, вид територия: Защитена, с начин на трайно ползване: Крайбрежна плажна ивица. Парцеларният план обхваща частта от трасето на колектора извън границите на урбанизираната територия, попадаща в ПИ с идентификатор 07079.820.883 по КК на гр. Бургас.
Към ПП е изготвен трасировъчен чертеж, с координатен регистър за трасе и сервитут. Приложено е становище с изх. № ПД - 906/7/03.10.2019 г. на РИОСВ – Бургас, съгласно което не се изисква извършване на самостоятелна процедура по екологична оценка, както и самостоятелна процедура по оценка за съвместимост. ПУП - ПП е обявен на заинтересуваните собственици чрез обнародване на съобщение в ДВ, бр. 47/14.06.2019 г.  Видно от акт за приключило обявяване от 15.07.2019 г. в законоустановения ред не са постъпили възражения.
Проектът е разгледан на заседание на Специализиран ОЕСУТ, проведено на 27.11.2019 г. С Решение, обективирано в Протокол № 28/27.11.2019 г., т. 2 от дневния ред специализирания ОЕСУТ е изразил положително становище по представения проект.
Предвид гореизложеното и на основание чл. 21, ал. 1, т. 11 от ЗМСМА, чл. 129, ал. 1, във връзка с чл. 124а, ал. 1 от ЗУТ и като взех предвид становище с изх.№ ПД - 906/7/03.10.2019 г. на РИОСВ-Бургас, акт за приключило обявяване от 15.07.2019 г. и Протокол – Решение № 28/27.11.2019 г., т. 2 от дневния ред на проведеното заседание на Специализирания ОЕСУТ на Община Бургас, предлагам Общински съвет Бургас да вземе следното:
Р Е Ш Е Н И Е:
               На основание чл. 21, ал. 1, т. 11 от ЗМСМА, чл. 129, ал. 1, във връзка с чл. 124а, ал. 1 от ЗУТ и чл. 10, ал. 4, т. 8 от ЗУЧК Общински съвет Бургас одобрява Подробен устройствен план – Парцеларен план /ПУП – ПП/ за трасе на дъждовен колектор, преминаващо през ПИ с идентификатор 07079.820.883 по КК на кв. Сарафово, гр. Бургас, съгласно черните, червени и сини линии и надписи върху плана, с таблица на засегнатите имоти, който е неразделна част от настоящото решение. 
Решението да се изпрати в 7-дневен срок за обнародване в „Държавен вестник“ по реда на чл. 129, ал. 1 от Закона за устройство на територията.

Решението подлежи на обжалване по реда на чл. 215, ал. 4 от ЗУТ чрез Общински съвет Бургас пред Административен съд - гр. Бургас в 30-дневен срок от обнародването му.

Приложения: Решение№ 56-17/30.04.2019г. на Общински съвет Бургас; извадка от действащ ОУП на гр. Бургас, одобрен с Решение № 51-1/21.07.11 г. на Общински съвет Бургас; справка по КК за ПИ с идентификатор 07079.820.883 и 07079.820.1251 по КК на гр. Бургас; Подробен устройствен план - парцеларен план (ПУП - ПП) за трасе на дъждовен колектор; комбинирана скица – извадка от действащ ПУП- и КК; становище с изх. № ПД - 906/7/03.10.2019 г. на РИОСВ – Бургас; копие от ДВ, бр. 47/14.07.2019 г.; акт за приключило обявяване от 25.07.2019 г.; Протокол - Решение № 28/27.11.2019 г., т. 2 от дневния ред на ОЕСУТ на Община Бургас.

